CELEX: 32015R0390
Language: hu
Date: 2015-03-05 00:00:00
Title: A Bizottság (EU) 2015/390 végrehajtási rendelete ( 2015. március 5. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

10.3.2015   
            
            
               HU
            
            
               Az Európai Unió Hivatalos Lapja
            
            
               L 65/13
            
         A BIZOTTSÁG (EU) 2015/390 VÉGREHAJTÁSI RENDELETE
   (2015. március 5.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra), amelyet az említett rendelet I. melléklete tartalmaz.
            
         
               (2)
            
            
               A Kombinált Nómenklatúra második részében a 20. árucsoporthoz tartozó kiegészítő megjegyzések 2. a) pontjának jelenlegi szövege előírja, hogy a termékekben található különféle cukrok mennyiségét a 974/2014/EU bizottsági végrehajtási rendelet (2) mellékletében meghatározott módszer használatával kell kiszámítani a refraktométer által jelzett érték alapján.
            
         
               (3)
            
            
               A Kombinált Nómenklatúra második részében a 12. árucsoportnál jelzettektől eltérő eljárással készített vagy tartósított tengeri moszatból és más algából, a Kombinált Nómenklatúra 0714 vámtarifaszáma alá tartozó maniókából, nyílgyökérből, szálepgyökérből, csicsókából, édesburgonyából és magas keményítő- vagy inulintartalmú hasonló gyökérből és gumóból, vagy szőlőlevélből gyártott valamennyi termék a Kombinált Nómenklatúra második részének 20. árucsoportjába tartozik. Amennyiben az említett termékeknél a refraktometrikus módszer használatával történő számítást alkalmazzák, az olyan magas cukortartalmat mutat, hogy e termékeket – bár nem tartalmaznak hozzáadott cukrot – a szóban forgó árucsoporthoz tartozó kiegészítő megjegyzések 3. pontja alapján hozzáadott cukrot tartalmazóknak kell tekinteni.
            
         
               (4)
            
            
               E termékek helyes besorolásának biztosítása érdekében ezért helyénvaló előírni a nagy teljesítményű folyadék-kromatográfiás (HPLC-) módszer, valamint a vámlaboratóriumok által a Kombinált Nómenklatúra második részében a 20. árucsoporthoz tartozó említett konkrét termékek cukortartalmának kiszámítása céljából már eddig is alkalmazott, megadott képlet használatát.
            
         
               (5)
            
            
               Azt biztosítandó, hogy a különböző termékek cukortartalmának mérése tekintetében Unió-szerte egységes legyen a Kombinált Nómenklatúra értelmezése, annak második részében a 20. árucsoporthoz tartozó kiegészítő megjegyzések 2. a) pontját módosítani kell.
            
         
               (6)
            
            
               A 2658/87/EGK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében meghatározott Kombinált Nómenklatúra második részében a 20. árucsoporthoz tartozó kiegészítő megjegyzések 2. a) pontjának helyébe a következő szöveg lép:
   
      
                  „a)
               
               
                  Az ebbe az árucsoportba tartozó termékekben lévő különféle cukrok szacharózban kifejezett mennyisége (cukortartalom) a 20 °C-on refraktométerrel – a 974/2014/EU végrehajtási rendelet mellékletében előírt módszer szerint – mért érték és az egyik alábbi tényező szorzatának felel meg:
                  
                              —
                           
                           
                              0,93 a 2008 20–2008 80, 2008 93, 2008 97 és a 2008 99 alszámok alá tartozó termékek esetén,
                           
                        
                              —
                           
                           
                              0,95 a többi vtsz. alatti termékre vonatkoztatva.
                           
                        Az ebbe az árucsoportba tartozó következő termékekben lévő különféle cukrok szacharózban kifejezett mennyisége (cukortartalom):
                  
                              —
                           
                           
                              a 12. árucsoportnál jelzettektől eltérő eljárással készített vagy tartósított tengeri moszatból és más algából gyártott termékek,
                           
                        
                              —
                           
                           
                              a 0714 vámtarifaszám alá tartozó maniókából, nyílgyökérből, szálepgyökérből, csicsókából, édesburgonyából és magas keményítő- vagy inulintartalmú hasonló gyökérből és gumóból gyártott termékek,
                           
                        
                              —
                           
                           
                              szőlőlevélből gyártott termékek;
                           
                        azonban a nagy teljesítményű folyadék-kromatográfiás módszer (a továbbiakban: HPLC-módszer) alkalmazásával kapott méréseken alapuló, a következő képlettel kiszámított értéknek felel meg:
                  S + (G + F) × 0,95,
                  ahol:
                  
                               
                           
                           
                              »S« a HPLC-módszerrel meghatározott szacharóztartalom;
                           
                        
                               
                           
                           
                              »F« a HPLC-módszerrel meghatározott fruktóztartalom;
                           
                        
                               
                           
                           
                              »G« a HPLC-módszerrel meghatározott glükóztartalom.”
                           
                        
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 5-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Bizottság 2014. szeptember 11-i 974/2014/EU végrehajtási rendelete a feldolgozott gyümölcs- és zöldségtermékek Kombinált Nómenklatúrába történő besorolása céljából a szóban forgó termékekben található száraz oldható szermaradvány mérésének refraktometrikus módszeréről (HL L 274., 2014.9.16., 6. o.).